Kommissionens beslutning

af 23. december 2003

om ændring af beslutning 2002/799/EF og 2002/943/EF for så vidt angår omfordeling af EF-tilskuddet til medlemsstaternes programmer for udryddelse og overvågning af dyresygdomme og for kontrol med henblik på forebyggelse af zoonoser for 2003

(meddelt under nummer K(2003) 5014)

(EØS-relevant tekst)

(2004/28/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), særlig artikel 24, stk. 5, artikel 29 og artikel 32, og

ud fra følgende betragtninger:

(1) Efter beslutning 90/424/EØF kan der ydes EF-tilskud til udryddelse og overvågning af dyresygdomme og til kontrol med henblik på forebyggelse af zoonoser.

(2) Kommissionens beslutning 2002/799/EF(2) indeholder en liste over programmer for udryddelse og overvågning af dyresygdomme og for kontrol med henblik på forebyggelse af zoonoser, hvortil der kan ydes EF-tilskud i 2003. I nævnte beslutning fastsættes endvidere den foreslåede procentsats og maksimumstilskuddet til hvert program.

(3) Ved Kommissionens beslutning 2002/943/EF(3) godkendes de programmer, der er anført i beslutning 2002/799/EF, og de maksimale EF-tilskud fastsættes.

(4) Kommissionen har analyseret de rapporter, medlemsstaterne har indsendt, vedrørende programudgifterne. Analysen viser, at nogle medlemsstater ikke udnytter deres bevilling for 2003 fuldt ud, mens andre har udgifter, der overstiger det bevilgede beløb.

(5) Det er derfor nødvendigt at justere EF-tilskuddet til nogle af programmerne. Der bør foretages en omfordeling af programbevillingerne fra medlemsstater, der ikke udnytter hele deres bevilling, til medlemsstater, der overskrider bevillingen. Omfordelingen bør baseres på de seneste oplysninger om de udgifter, de pågældende medlemsstater faktisk har afholdt.

(6) Beslutning 2002/799/EF og 2002/943/EF bør ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I og II til beslutning 2002/799/EF ændres som angivet i bilaget til nærværende beslutning.

Artikel 2

I beslutning 2002/943/EF foretages følgende ændringer:

1) I artikel 6, stk. 2, ændres "70000 EUR" til "0 EUR".

2) I artikel 7, stk. 2, ændres "225000 EUR" til "0 EUR".

3) I artikel 9, stk. 2, ændres "5000000 EUR" til "5200000 EUR".

4) I artikel 14, stk. 2, ændres "1800000 EUR" til "2250000 EUR".

5) I artikel 20, stk. 2, ændres "250000 EUR" til "70000 EUR".

6) I artikel 21, stk. 2, ændres "600000 EUR" til "700000 EUR".

7) I artikel 23, stk. 2, ændres "1800000 EUR" til "1600000 EUR".

8) I artikel 26, stk. 2, ændres "800000 EUR" til "1050000 EUR".

9) I artikel 30, stk. 2, ændres "600000 EUR" til "350000 EUR".

10) I artikel 36, stk. 2, ændres "150000 EUR" til "30000 EUR".

11) I artikel 37, stk. 2, ændres "5000 EUR" til "15000 EUR".

12) I artikel 38, stk. 2, ændres "150000 EUR" til "250000 EUR".

13) I artikel 39, stk. 2, ændres "700000 EUR" til "650000 EUR".

14) I artikel 40, stk. 2, ændres "5000 EUR" til "0 EUR".

15) I artikel 41, stk. 2, ændres "300000 EUR" til "250000 EUR".

16) I artikel 45, stk. 2, ændres "1000000 EUR" til "1040000 EUR".

Artikel 3

Denne beslutning er rettet til medlemsstaterne.

Udfærdiget i Bruxelles, den 23. december 2003.

På Kommissionens vegne

David Byrne

Medlem af Kommissionen

(1) EFT L 224 af 18.9.1990, s. 19. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 277 af 15.10.2002, s. 27.

(3) EFT L 326 af 3.12.2002, s. 12.

BILAG

I bilag I og II til beslutning 2002/799/EF foretages følgende ændringer:

1) Bilag I affattes således:

"BILAG I

Liste over programmer for udryddelse og overvågning af dyresygdomme

Foreslået procentsats og EF-tilskud

>TABELPOSITION>"

2) Bilag II affattes således:

"BILAG II

Liste over kontrolprogrammer med henblik på forebyggelse af zoonoser

Foreslået procentsats og EF-tilskud

>TABELPOSITION>"